Κύπελλο Ελλάδος ποδοσφαίρου ανδρών 1975-76



Η διοργάνωση 
Στην 34η διοργάνωση του κυπέλλου Ελλάδας 1975-76 μετείχαν συνολικά 56 ομάδες (16 Α' εθνικής και 40 Β' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. Από τη χρονιά αυτή καταργείται οριστικά το καθεστώς της κλήρωσης με γεωγραφικά κριτίρια των ομάδων κατά τους πρώτους γύρους και γίνεται πλέον ελεύθερη.

Ήταν μια αρκετά ενδιαφέρουσα διοργάνωση, όπου από τον Γ' γύρο και μετά η κληρωτίδα έβγαζε σε κάθε φάση κι από ένα τουλάχιστον "δυνατό" ζευγάρι. Στον τελικό έφτασαν μετά από 19 χρόνια οι Ολυμπιακός και Ηρακλής, αποκλείοντας στην πορεία τους οι μεν "ερυθρόλευκοι" διαδοχικά τους Προοδευτική, Εθνικό, ΠΑΟΚ, Πανιώνιο και ΑΕΚ, ο δε "γηραιός" τους Βέροια, Πιερικό, Α.Ο. Τρίκαλα, Παναιτωλικό και Παναθηναϊκό. Και οι δύο χρειάστηκε να υπερπηδήσουν από έναν αντίπαλο στη διαδικασία των πέναλτι (ΠΑΟΚ και Βέροια αντίστοιχα).

Ο τελικός έχει χαρακτηριστεί ως ένας από τους συγκλονιστικότερους στην ιστορία του κυπέλλου Ελλάδας. Ο Ηρακλής προηγήθηκε 2 φορές στην κανονική διάρκεια του αγώνα, ο Ολυμπιακός ισοφάρισε με τη σειρά του 2 φορές, στην παράταση ο Ηρακλής προηγήθηκε με 4-2, αλλά εκ νέου ο Ολυμπιακός έφτασε στην ισοφάριση στα τελευταία λεπτά παρ' ότι αγωνιζόταν με 10 παίκτες. Τελικά σε μία εξ ίσου δραματική διαδικασία των πέναλτι, ο Ηρακλής έφτασε στην κατάκτηση του πρώτου και μοναδικού ως τώρα τίτλου της ιστορίας του.

Οι αγώνες

Ο τελικός 

 Αθήνα, Γήπεδο Νέας Φιλαδέλφειας, Τετάρτη 9 Ιουνίου 1976
  Ηρακλής -  Ολυμπιακός 4-4 (παράταση), 6-5 πέναλτι (κανονικός αγώνας: 2-2, ημίχρονο: 1-0)
 Σκόρερς: Χατζηπαναγής (25'  σουτ, 102'  σουτ), Κουσουλάκης (72'  σουτ), Γκέσιος (111'  σουτ) --                Σιώκος (60'  κεφαλιά), Βιέρα (81'  σουτ), Καραβίτης (115'  σουτ), Γκλέζος (119'  σουτ)
 Τα πέναλτι:

      * Το πέναλτυ του Ποντίκη εκτελέστηκε 2 φορές. Την πρώτη φορά απέκρουσε ο Κελεσίδης, όμως δόθηκε επανάληψη.
 Αποβολή: 112'  Δαβουρλής
 Διαιτητής: Λέλος Βαμβακόπουλος (Αθήνας) -- Επόπτες: Πρωτονοτάριος, Καλαδάμης
 Εισιτήρια: 24.871
 Τηλεοπτική μετάδοση: ΕΡΤ (Μανώλης Μαυρομμάτης)

Εξωτερικοί σύνδεσμοι 
 

Κύπελλο Ελλάδας (ποδόσφαιρο ανδρών)
Εγχώρια ποδοσφαιρικά κύπελλα 1975-1976